Вилхелм Кюхелбекер
Участта на руските поети

Превод от руски: Александър Миланов, —

chitanka.info

Навсякъде поетът е гнетен.

Най-тежко е наказан той в Русия:

за слава и Рилеев бе роден;

но той от свободата бе пленен…

Бесило стегна дръзката му шия.

Не е единствен. После легион

опиянени от мечта вековна

се клеха във годината съдбовна…

Дари ги бог от святия си трон

със жар, със светлина и вдъхновение,

но тях ги хвърлят в мрачен бастион,

морят ги с безнадеждно заточение.

Или покриват болести с мъгла

очите на жреците вдъхновени,

или куршум лакеите презрени

изпращат във свещените чела:

или пък сган със ярост безподобна

ще смачка оня, който би летял

и полетът му бляскав би огрял

с най-ярка светлина земята родна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.